**ÉLETSUGÁR**

**FLASHBACK (FLASHBACK 1):**

1. **BELSŐ – SZOBA – NAPPAL**

NATI

„Hogy képzeled, hogy magamra akarsz hagyni a házzal és a rengeteg munkával? Nem mehetsz el! Linda, ez az örökségünk… mi visszük tovább a hagyományt.”

LINDA

„Én biztos, hogy nem maradok Fényligetben. Láthatatlan vagyok itt.”

NATI

„Egy hónapja halt meg Mama és gyász helyett jólfizető állások után kutattál. Van neked lelkiismereted?”

LINDA

„Attól, hogy a testvérem vagy, nincs jogod kérdőre vonni.”

NATI

„Ránk bízott egy életfeladatot és én nem bírom el egyedül…”

LINDA

„Tudod, hogy úgyis visszateszem.”

LINDA

„Te megőrültél? Nekem a lelkiismeretem azt diktálja, hogy szerezzek egy jól kereső munkát, amivel meg tudom alapozni a jövőmet.”

NATI

„Mama mindig arról mesélt, hogy ha nagyok leszünk, Fényliget általunk fog megújulni. Tennünk kell valamit ezért a helyért!”

LINDA

„Nem tudunk semmit sem tenni, amíg nem ismerjük meg milyen valójában a világ. A valóság Fényliget határain túl kezdődik.”

NATI

„Valóság? Ott mindenből van, ami nem valóság…”

LINDA

„Nőj fel! Fényliget már egy fényes hely, nem ide kell az erőnk.” NATI

„Ha Mama tudná, hogy így beszélsz… és tudja, mert ő már mindent tud… Hogyan fogsz így majd elé állni a túlvilágon?”

LINDA

„Ott már csak nem fog sarokba állítani.”.

NATI (utána kiált)

„Többet vissza se gyere!”

1. **BELSŐ – AJTÓNÁL – NAPPAL**

NATI

„Hogy kerülsz ide?”

LINDA

„Majd elmesélem… de előbb, beengedsz?”

NATI

„Azt mondtad, hogy sosem jössz vissza ebbe a kicsi faluba.”

LINDA

„Nem is akartam… de most szükségem lenne…”

„Később elmagyarázom.”

1. **KÜLSŐ – KERT – NAPPAL**

LINDA

„Nagyon finom ez a limonádé…”

„te miért nem iszol?”

NATI

„Elárulnád végre, hogy miért jöttél vissza?”

LINDA

„Ne vágjunk egyből a közepébe. Mesélj, mi történt azóta itt? Átjársz még a malomba lisztért? Hogy van a Gazda?”

NATI

„Ha érdekelne, hogy mi van itt, akkor nem mentél volna el.”

LINDA

„Mizu a küldetéssel, amit a Mama hagyott ránk?”

NATI

„Még mindig beszélgetek Mamával.”

LINDA

„Nati, a történeteivel Mama csak szórakoztatott minket, gyerekek voltunk és valahogy el kellett terelnie a figyelmünket arról, hogy meghaltak a szüleink.”

NATI

„Reményt akart adni, hogy higgyünk magunkba.”

LINDA

„Kettőnk közül, szerintem én kaptam többet, mert te még mindig a kemence előtt várod a csodát, de ne aggódj, nem lesz már ez sokáig így. Mert én cselekszek!”

NATI

„Hú, tényleg, a kemence…”

1. **BELSŐ – KEMENCE ELŐTT - NAPPAL**

LINDA

„Abból a titkos receptből csináltál, amiről a Mama azt mondogatta, hogy varázserőt ad?”

NATI

„Miért akarnék varázserőt adni neked, amikor már úgyis egy boszorkány vagy?”

LINDA

„Akkor most elvarázsollak! Ugyanis eladom a házat.”

NATI

„Micsoda? Ez nem a te házad.”

LINDA

„Szükségem van az összeg felére.”

1. **BELSŐ – PAJTA – NAPPAL**

BÁLINT

„Édesem, remélem lerendezted a húgoddal a dolgot. Már nagyon hiányzol, ugye ma hazajössz?”

LINDA

„Szia Bálint, te is nekem…. ömm, tudod, öööm…”

LINDA

„…Igyekszek, de Natit nem könnyű meggyőzni.”

BÁLINT

„Mondd meg, hogy nekünk kell a pénz és kész. A ház félig a tiéd.”

LINDA

„Csak tudod szerinte egyikünké sem, mi csak megőrzői vagyunk az őseink hagyatékénak.”

BÁLINT

„Felvilágosítod te vagy én tegyem meg, hogy ott az a ház tönkremegy, de ha még most eladjuk, sokat nyerhetünk rajta?!”

LINDA

„Ő még sosem hagyta el ezt a falut, amióta meghaltak a szüleink és ide kellett költöznünk. Nem tudom, hogy hogy viselné, ha most kiszakítanánk innen…”

BÁLINT

„Oké Linda, a következő busszal indulok és beszélek vele.”

LINDA

„Ide nem jön közvetlen járat. Legkésőbb holnapra hazaérek, csak adj még egy napot.”

BÁLINT

„Többet nem adom oda a kocsimat! Megbeszéltük, hogy veszünk egy saját házat, mielőtt megszületik a baba.”

LINDA

„Hidd el, így is lesz, szeretlek.”

1. **KÜLSŐ – MALOM ELŐTT – NAPPAL**

NATI

„A tékozló fiú visszatért… hogy itthon folytassa a tékozlást.”

„Nem is tudtam megmutatni, hogy megtaláltam a Mama titkos dobozát, mindazzal az emléktárggyal, amikről a történetei szóltak…”

GAZDA

„Még megmutathatod neki!”

NATI

„De nem érdekli. Azt hiszi, csak fantáziálok.”

GAZDA

„Fényligetben mások az emberek. Elszokott már ő ettől. De nézd a malmot, nem azzal foglalkozik, hogy mi lesz a lisztből, ő csak engedi, hogy a szél forgassa lapátjait és őröli a búzát.”

NATI

„Átadta magát a szélnek. Bárcsak Linda is malom lenne.”

GAZDA

„A maga módján ő is az. Csak máshol őröl…”

1. **BELSŐ – OTTHON – NAPPAL**

MAMA (narráció)

„És egynap majd, te és a testvéred Fényligetet újra láthatóvá teszitek. Bár mi itt, távol a világ zűrzavarától és a tömeg bizonytalanságától boldogok vagyunk, de szeretnénk, ha velünk lennének mindazok, akik tiszta szívből vágyakoznak ugyanerre!”

**Képen kívüli narrációk:**

LINDA

Új ég alatt, az új földön akarok járni.

LINDA   
A világ a semmi vágyakozása a mindenre. Az élet a minden vágya arra, hogy önmagát bennünk feltámassza.

LINDA

Gyönyörködni vágyok és gyönyörködtetni vágyok.

Egyesülni vágyok és egyesíteni vágyok.

LINDA

Egem elfeketedett Napja,  
Hamut hullató sugarad  
Felemészti régi álmomat.

Mikor még érted táncoltam

S nem voltam feldarabolva,

Királyi palástomtól megfosztva…

**Zongorázás közben:**

LINDA (narráció)

Fesd rám szent sebeidet.

Hadd váljak véreddé,

fehérből vörössé,

Szárnyaló főnixé,

Szíved lángnyelvévé,

Örök titkod őrzőjévé.

**LINDA - vége**

Csak a testünk költözik el, a szellemünk mindig Fényligetben marad.